Diari Oficial de la Generalitat Valenciana


Sumari del DOGV 5106, del 04-10-2005 (2005/10342)

ORDRE de 20 de setembre de 2005, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim, per a l'any 2005, de les ajudes a agrupacions de defensa vegetal gestionades per la Direcció General d'Investigació i Innovació Agrària i Ramaderia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5106

Data del DOGV
:   04-10-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/10511


Data del document
:   20-09-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * agrupació de productors agraris
    * control fitosanitari
    * suport econòmic
    * ajuda a l'agricultura
    * ajuda pública

ORDRE de 20 de setembre de 2005, de la Conselleria d'Agricultura, Pesca i Alimentació, per la qual es publica la línia pressupostària i l'import global màxim, per a l'any 2005, de les ajudes a agrupacions de defensa vegetal gestionades per la Direcció General d'Investigació i Innovació Agrària i Ramaderia. [2005/X10834]
  
Per Ordre, de la Conselleria d'Agricultura, Pesca i Alimentació, de 14 d'abril de 2003, es va suprimir la regulació de les agrupacions de defensa vegetal (ADV), així com el règim d'ajudes destinat a les mateixes, i es va establir un règim transitori al tractar-se d'ajudes de caràcter plurianual durant un període màxim de 5 anys, aquelles agrupacions de defensa vegetal que tinguen resolució en vigor o les que no havien completat este període, continuarien rebent les ajudes anuals que els correspondrien fins a la finalització del període establit pel qual els seria aplicat el que disposa l'Ordre 23 de maig de 1990, de la Conselleria d'Agricultura, Pesca i Alimentació, que establix una línia d'ajudes per a les agrupacions de defensa vegetal ?ADV- (DOGV núm. 1.327 de 18.06.1990), desenvolupada per la Resolució de 31 de maig de 1991, de la Direcció General de Producció i Indústries Agràries (DOGV núm.1591 de 22.07.1999).
  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a estes. Estos extrems depenen de la Llei Anual de Pressupostos, en estos moments la Llei 14/2004 de 29 de desembre, de Pressupostos de la Generalitat Valenciana, per a l'exercici 2005.
  
Per això, vista la proposta del director general d'Investigació i Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article únic
  
Les ajudes regulades transitòriament pel que disposa Ordre de 23 de maig de 1990, de la Conselleria d'Agricultura, Pesca i Alimentació, que establix una línia d'ajudes per a les agrupacions de defensa vegetal ?ADV- (DOGV núm. 1.327 de 18.06.1990), desenvolupada per la Resolució de 31 de maig de 1991, de la Direcció General de Producció i Indústries Agràries (DOGV núm.1591 de 22.07.1999), i gestionades per la Direcció General d'Investigació i Innovació Agrària i Ramaderia, es concediran, en l'exercici 2005, a càrrec de la línia de subvenció i per l'import global màxim que s'assenyala, d'acord amb la Llei 14/2004 de 29 de desembre, de Pressupostos de la Generalitat Valenciana, per a l'exercici 2005, programa 542.20 Investigació i Tecnologia Agrària.
  
Línia T3068/000/05.
  
Import global màxim: 60.000 euros.
  
Finançament: 60% CEE (FEOGA-ORIENTACIÓ) i 40% Conselleria d'Agricultura, Pesca i Alimentació.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 20 de setembre de 2005
  
El conseller d'Agricultura, Pesca i Alimentació,